ለህወሓት የትግሉ ሰማዕታትና አንጋፋ ታጋዮች እውቅና ይሰጣል
በ40ኛው  የካቲት 11 በዓል ለትግሉ ሰማዕታትና አንጋፋ ታጋዮች እውቅና እንደሚሰጣቸው የህዝባዊ ወያኔ ሃርነት ትግራይ ጽህፈት ቤት አስታወቀየህወሓት ጽህፈት ቤት ሃላፊ አቶ ቴድሮስ ሀጎስ ትናንት እንደገለጹት በበዓሉ 40 የሰማዕታት አጽም በመቀሌ የሰማዕታት ሃውልት ስር በክብር ያርፋል ።በዓሉን ምክንያት በማድረግ ለ10 ሺህ የሰማዕታት ቤተሰቦች የገንዘብ ድጋፍ  እንደሚደረግም አስታውቀዋል።ለ1 ሺህ 471 የህግ ታራሚዎች ይቅርታ ተደርጎላቸው ዛሬ ከእስር እንዲፈቱ እንደሚደረግም ገልጿል።በተጨማሪም በዓሉን ምክንያት በማድረግ በክልሉ የተገነቡ ፋብሪካዎች የሚመረቁ ሲሆን እነዚህም በመቀሌ ከተማና በደቡባዊ ዞን የተገነቡት የሞሃ የለስላሳ መጠጥና የራያ ቢራ ፋብሪካዎችም ይመረቃሉ ተብሏል ።የማይጨው ዩኒቨርሲቲ እና የመቀሌ ወልዲያ የባቡር መስመር ዝርጋታ የመሰረተ ድንጋይ እንደሚጣልም አቶ ቴድሮስ አስታውቀዋል ሲል ፋና ብሮድካስቲንግ ኮርፖሬት ዘግቧል ።